stanford-oval/wikipedia huggingface dataset:
Braniewon piirikunta

Braniewon piirikunta (puol. powiat braniewski) on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 41 034. Piirikunnan ainoa kaupunkikunta on hallintokeskus Braniewo. Kuusi maalaiskuntaa ovat Braniewo, Frombork, Lelkowo, Pieniężno, Płoskinia sekä Wilczęta ja niissä on kylien lisäksi kaksi kaupunkia; Frombork ja Pieniężno.
Braniewon piirikunnalla on pohjoisessa yhteistä rajaa Venäjän kanssa.
Braniewon piirikunnan työttömyysaste oli vuoden 2018 lopussa 19,2 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Braniewon piirikunnassa arvioitiin olevan 41 034 asukasta, joista 50,1 prosenttia naispuolisia ja 49,9 prosenttia miespuolisia. Puolan väestönlaskennassa 2011 väkiluvun laskettiin olevan 61 288 ja sen ennakoidaan vuoteen 2050 mennessä pienenevän 27 304 asukkaaseen.  Alle 18-vuotiaiden arvioitiin vuoden 2019 lopussa muodostaneen 17,1 prosenttia piirikunnan väestöstä, työikäisten 63,1 prosenttia ja eläkeikäisten 19,8 prosenttia väestön keski-iän ollessa 41,4 vuotta. Elävänä syntyneiden määrä oli vuonna 2019 yhteensä 376 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat ukrainalaiset, joita oli yhteensä 1 841 eli 4,2 prosenttia piirikunnan koko väestöstä.
Batysfääri

Batysfääri
Batysfääri eli syvyyspallo on ihmisen kuljettamaan pystyvä epäitsenäinen sukelluslaite.
Alkuperä

Ensimmäisen batysfäärin rakensivat luonnontutkija William Beebe ja insinööri Otis Barton vuonna 1930. Laite oli teräksinen jalaksin varustettu pallo johon mahtui kaksi miestä ja joka suljettiin ulkopuolelta pulttaamalla. Laitteessa oli vahva nostovaijeri jonka kyljessä olivat sähkö- ja puhelinkaapelit. Laitteen heikkous oli sen vaatima raskas nostovaijeri joka rajoitti toimintaa. Samoin sillä sukeltaminen oli riskialtista, koska sen sisältä pelastaminen olisi ollut liki mahdotonta.
Barton jatkoi sukeltamista parannetun laitteen, bentoskoopin, avulla aina vuoteen 1950. Hän kehitti laitteistoon ulkopuoliset valonheittimet sekä ulkopuoliset mekaaniset käsivarret.
Nykyisin

Sukelluspalloa tai siitä edelleen kehitettyä sukelluskelloa käytetään edelleen. Nykyään niissä on omat voimanlähteet ja kelluntasäiliöt, ja ne saavat käyttövoimansa umbilikaalin kautta, eli ne ovat etupäässä eräänlaisia vaijeriohjattuja pienoissukellusveneitä. Nykyisin niiden olennaisin osa ovat merivesihydrauliset mekaaniset kourat eli manipulaattorit.
Bo (Sierra Leone)

| Bo |
| --- | --- |
 Bo vuonna 2014
 Bo
 Koordinaatit: 7.9649°N, 11.7379°W 
Valtio:   Sierra Leone
Maakunta:  Eteläinen maakunta
Piirikunta:  Bo
Väkiluku (2010):  231 494
Infobox OKVirheellinen NIMI-arvo: 
Bo on Sierra Leonen toiseksi suurin kaupunki ja Eteläisen maakunnan pääkaupunki. Sen asukasluku oli 231 494 vuonna 2010.
Vuodesta 1930 alkaen se oli Sierra Leonen protektoraatin pääkaupunki, kunnes protektoraatti yhdistyi Freetowniin ja itsenäistyi vuonna 1961.
Bossa on lentoasema. Sieltä oli rautatieyhteys Freetowniin vuoteen 1974 asti, jolloin rata suljettiin.[lähde? ]
Kaupungissa toimii Njalan yliopisto ja opettajankoulutuslaitos.
Bo noin vuonna 1944
Bo noin vuonna 1944
Nainen pesemässä purossa Bossa noin vuonna 1944
Aiheesta muualla

Kuvia tai muita tiedostoja aiheesta Bo (Sierra Leone) Wikimedia Commonsissa
Carlos Mendes

Carlos Mendes voi tarkoittaa ainakin seuraavia:
Carlos Mendes (s. 1947), portugalilainen laulaja
Carlos Mendes (s. 1980), yhdysvaltalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carlos Mendes”, voi hakea sivunnimihaulla, laajalla sivunnimihaulla tai tekstihaulla.
Carlos Mendes (laulaja)

Carlos Mendes (s. 23. toukokuuta 1947, Lissabon) on portugalilainen laulaja. Hän edusti maataan Eurovision laulukilpailussa 1968 kappaleella "O verão". Sen oli säveltänyt Pedro Osório ja sanoittanut José Alberto Diogo. Mendes saavutti finaalissa yhdennentoista sijan saaden viisi pistettä. Mendes nähtiin laulukilpailussa toisen kerran vuonna 1972 kappaleella "A festa da vida", jonka oli säveltänyt José Calvário ja sanoittanut José Niza. Tämä laulu sijoittui edellistä paremmin, seitsemännelle sijalle 90 pisteellä.
Mendes toimi vuosina 1964–1967 rock-yhtyeessä Os Sheiks . Hän opiskeli arkkitehtuuria.
Bioottinen

| --- | --- |
:  Määritelmä: elollinen 
: Wikipediassa ei tällä hetkellä ole varsinaista artikkelia aiheesta Bioottinen. Katso bioottinen Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Biopalautehoito

Biopalautehoito on hoitomuoto, jota on käytetty varsinkin ADHD:sta kärsivillä lapsilla. Hoidolla pyritään kehittämään aivojen itsesäätelyä.
Biopalautehoidossa hoidettavan päähän kiinnitetään 3–5 EEG-elektrodia, joiden välityksellä aivoille annetaan biopalaute tavalla, joka palkitsee sellaisesta toiminnasta, jota pyritään vahvistamaan. Hoidon aikana hoidettava tekee jotain keskittymistä edellyttävää tehtävää ja saa välittömän palautteen aivotoiminnastaan siten, että tehtävä etenee kun tavoiteltu aivotoiminta saavutetaan. Tehtävä voi olla esimerkiksi tietokonepeli. Tyypillisesti hoitokerta kestää 20–45 minuuttia. Tavallisesti hoitokertoja järjestetään 30–40. Niiden välillä tärkeää on keskittymisen harjoittelu arjen tilanteissa. Suomalaisissa Käypä hoito -suosituksissa biopalautehoito mainitaan ADHD:n kohdalla.
Biopalautehoitoa alettiin käyttää Yhdysvalloissa 1960-luvulla, mutta lääkärien suhtautuminen pysyi varauksellisena. Tutkimustulokset sen tehosta ADHD:n hoidossa ovat olleet vaihtelevia. Biopalautehoitoa on käytetty ADHD:n lisäksi muun muassa anismuksen hoidossa, jossa sen teho on ollut parempi kuin muiden hoitomuotojen. Biopalautehoidolla on usein alkuvaiheissaan väsymystä lisäävä vaikutus.
Big Syke (albumi)

| Big Syke Big Syke |
| --- | --- | --- |

Studioalbumin tiedot
 Äänitetty : 2001–2002
 Julkaistu: 22. lokakuuta 2002
 Tuottaja(t): Mike Dean, Thug Law, Diplox Alley Productions, Mr. Lee, Mr. Muzic and Rhone Dog
 Tyylilaji: Gangsta Rap
 Levy-yhtiö: RideOnUm/Rap-A-Lot
Big Syken muut julkaisut
| Street Commando 2002 | Big Syke 2002 |   |
Big Syke on neljäs studioalbumi rap-artisti Big Sykeltä. Albumi ilmestyi vuoden 2002 loppupuolella. Albumi sisältää kappaleen "To Pac", joka on muistokappale Tupac Shakurille.
Kappaleet

| # | Kappale | Vieraileva(t) artisti(t) | Tuottaja(t) | Kesto |
| --- | --- | --- | --- | --- |
| 01. | "Intro (Thug Life News)" |  |  | 0:51 |
| 02. | "Black Ball" |  | Thug Law | 4:05 |
| 03. | "Frontline (Push)" |  | Mike Dean | 4:58 |
| 04. | "Come Over" | Nate Dogg | Mike Dean | 3:41 |
| 05. | "Watcha Thought" |  | Thug Law | 4:37 |
| 06. | "To Pac" | Thug Life | Thug Law | 4:06 |
| 07. | "I Wonder Why" |  | Thug Law | 4:29 |
| 08. | "All The Time" |  | Mike Dean | 4:38 |
| 09. | "My Ride" |  | Mike Dean | 5:37 |
| 10. | "P.L.P." | Tyme | Thug law | 4:35 |
| 11. | "Sick Thoughts" | Mopreme Shakur & Tha Outlawz | Diplox Alley Productions | 4:29 |
| 12. | "Street Commando" |  | Mr. Lee | 3:33 |
| 13. | "I'm Not Rushing" | Toyona Halloway | Mr. Muzic, Rhone Dog | 4:36 |
| 14. | "Stuck" |  | Mr. Muzic, Rhone Dog | 4:25 |
| 16. | "Something 2 Die 4" | Total Chaos | Thug Law | 4:38 |
Batyrlan Muratov

| Batyrlan Muratov> Henkilötiedot |
| --- | --- |
Syntynyt: 1. helmikuuta 1999 (ikä 25) Astana, Kazakstan
Kansalaisuus:   Kazakstan
Jääkiekkoilija
Pelipaikka:  hyökkääjä
Maila:  oikea
Pituus:  185 cm
Paino:  78 kg
Seura
Seura:  Nomad Nur-Sultan
Sarja:  Kazakstanin mestaruussarja
Pelaajaura
Pääsarjaura:  2018–
Aik. seurat:  Nomad Nur-Sultan (Kazakstan/VHL) RoKi (Mestis) Barys Astana (KHL)
Batyrlan Muratuly Muratov (kaz. Батырлан Мұратұлы Мұратов, Batyrlan Mūratūly Mūratov; ven. Батырлан Муратович Муратов, Batyrlan Muratovitš Muratov; s. 1. helmikuuta 1999 Astana, Kazakstan) on kazakstanilainen jääkiekkohyökkääjä, joka pelaa Kazakstanin mestaruussarjan Nomad Nur-Sultanissa. Hän laukoo oikealta.
Ura > Seuraura

Muratov on Barys Astanan kasvatti. Hän debytoi kaudella 2016–2017 Snežnyje Barsy Astanan joukkueessa Venäjän nuorten sarja MHL:ssä. Muratov edusti joukkuetta kauden aikana myös Junior Club World Cupissa, joka päättyi pronssiin. Myös kauden 2017–2018 hän pelasi suurimmaksi osaksi Snežnyje Barsyssa, jota Muratov edusti taas JCWC:ssä. Hän debytoi myös Barys Astanan KHL-joukkueessa, jossa Muratov pelasi ensimmäisen ja kauden ainoaksi jääneen ottelun runkosarjan viimeisellä kierroksella 1. maaliskuuta 2018 Avangard Omskia vastaan. Hän sai ottelussa jääaikaa 4.07 minuuttia ja Muratov sai myös yhden kahden minuutin jäähyn estämisestä. Hän vahvisti kauden aikana myös Nomad Astanan joukkuetta Kazakstanin mestaruussarjan pudotuspeleissä, jossa Muratov pelasi kolme ottelua ilman tehopisteitä.
Kauden 2018–2019 Muratov pelasi kokonaan Snežnyje Barsyn MHL-joukkueessa, jonka toiseksi paras maalintekijä ja kolmanneksi paras pistemies hän oli tehoilla 20+23=43. Hänet valittiin sarjan itäisen konferenssin helmikuun kuukauden hyökkääjäksi. Kauden 2019–2020 Muratov pelasi suurimmaksi osaksi VHL-liigaa Nomad Nur-Sultanissa, jossa hän pelasi 30 runkosarjaottelua tehopistein 3+4=7. Hän pelasi kauden aikana Barys Nur-Sultanin KHL-joukkueessa kymmenen runkosarjaottelua ilman tehopisteitä. Kauden 2020–2021 Muratov pelasi Nomadissa Kazakstanin mestaruussarjaa, jonne joukkue palasi koronaviruspandemian vuoksi. Hän oli Nomadin neljänneksi paras pistemies tehoilla 10+22=32.
Muratov siirtyi kaudeksi 2021–2022 vuoden mittaisella sopimuksella Mestis-joukkue Rovaniemen Kiekkoon. Hänestä tuli sarjan kaikkien aikojen ensimmäinen kazakstanilaispelaaja. Muratov äänestettiin Mestiksen tammikuun kuukauden pelaajaksi. Hän voitti RoKin sisäisen piste- ja syöttöpörssin tehoilla 19+32=51, joilla Muratov sijoittui koko sarjan pistepörssissä seitsemänneksi. Hän voitti kauden päätteeksi Mestis-pronssia.
Heinäkuussa 2022 Muratov palasi elokuun loppuun asti kestävällä tryout-sopimuksella kotimaahansa KHL-seura Barys Nur-Sultaniin.
Ura > Maajoukkueura

Muratov pelasi alle 20-vuotiaiden MM-kilpailuissa vuonna 2019 sekä IA-divisioonan MM-kilpailuissa vuonna 2018, jolloin hän voitti kultaa. Muratov pelasi myös alle 18-vuotiaiden IA-divisioonan MM-kilpailuissa vuonna 2017, jolloin hän toimi Kazakstanin varakapteenina ja voitti hopeaa. Muratov oli tehoilla 3+2=5 joukkueen paras maalintekijä ja hän jakoi sisäisen pistepörssin voiton Samat Danijarin kanssa, kuten myös koko turnauksen tehotilaston voiton lukemalla +7.
Bibliothèque Universelle et Revue Suisse

Bibliothèque Universelle et Revue Suisse oli sveitsiläinen kirjallisuuslehti, joka ilmestyi 1862–1924.
Historia

Juste Olivier avusti vuodesta 1842 Revue suisse -nimistä kirjallisuuslehteä, joka tuli 1860 hänen omistukseensa.  Revue suisse yhdistyi 1852 Bibliothèque universelle de Genève -julkaisuun, ja uudeksi nimeksi tuli Bibliothèque universelle et Revue suisse.
Lehden avustajia ovat olleet muun muassa Edmond Gilliard, taide- ja kirjallisuuskriitikko vuosina 1911–1913, ja Charles-Ferdinand Ramuz.
Aiheesta muualla

Notice bibliographique, Bibliothèque nationale de France
Bathurst (Sierra Leone)

| Bathurst |
| --- | --- |
Valtio:   Sierra Leone
Alue:  Läntinen alue
Piirikunta:  Läntisen alueen maaseutu
Perustettu:  1817
Aikavyöhyke:  UTC-5
Infobox OKVirheellinen NIMI-arvo: 
Bathurst on vuoristoinen kylä Sierra Leonen Läntisen alueen maaseudulla. Kriot ovat kylän suurin etninen ryhmä. Bathurstin suurimmat teollisuudenalat ovat maanviljely, hiilikaivosteollisuus sekä karjanhoito.
Historia

Bathurst perustettiin vuonna 1817 vapautettujen afrikkalaisten orjien majapaikaksi. Heidät toi Freetowniin Britannian Kuninkaalliseen laivastoon kuuluva West Africa Squadron.
Käännös suomeksi
Berkhamstedin linna

| Berkhamstedin linna |
| --- | --- |
 Vallihauta ja ulkomuuri
Sijainti:  Berkhamsted, Hertfordshire, Yhdistynyt kuningaskunta
Koordinaatit:  51°45′49″N, 0°33′32″W
Rakennustyyppi:  linna
Valmistumisvuosi:  1066
Haltija:  English Heritage
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Berkhamstedin linna on normanniaikainen kivilinna, jonka huomattavin säilynyt osa on muuri. Edvard III ja Edvard Musta prinssi käyttivät linnaa säännöllisesti, mutta siitä tuli ajan myötä epämukava ja tarpeeton. Se hylättiin lopullisesti vuonna 1495 ja siitä otettuja kiviä käytettiin Berkhamstedin palatsin ja talojen rakentamiseen kaupunkiin.
Historia

Linnan rakennutti luultavasti Cornwallin jaarli, jonka hallussa se oli Domesday bookin kirjoittamisaikaan. Hänen poikansa William kapinoi Henrik I:ä vastaan, joka takavarikoi linnan. Myöhemmin linnaa käytti Thomas Becket.
Aiheesta muualla

Kuvia tai muita tiedostoja aiheesta Berkhamstedin linna Wikimedia Commonsissa
Bernarda Pera

| Bernarda Pera |
| --- | --- |

Henkilötiedot
Syntynyt: 3. joulukuuta 1994 (ikä 29)
Kansalaisuus:   Yhdysvallat
Tennispelaaja
Pituus:  175  cm
Palkintorahat:  4 167 944 USD
Kaksinpeli
Paras sijoitus:  67. (8.10.2018)
Voitot/tappiot:  390–252
Grand Slam -turnauksissa
Australian avoimet:  3. kierros (2018)
Ranskan avoimet:  2. kierros (2018)
Wimbledon:  1. kierros (2018)
Yhdysvaltain avoimet:  2. kierros (2018)
Nelinpeli
Paras sijoitus:  190. (6.6.2016)
Voitot/tappiot:  111–91
Aiheesta muualla
ITF
WTA
Bernarda Pera (s. 3. joulukuuta 1994 Zadar, Kroatia) on yhdysvaltalainen tennispelaaja. Hän on sijoittunut parhaimmillaan kaksinpelissä WTA-listan sijalle 67 lokakuussa 2018.
Pera pelasi ensimmäisen kerran Grand Slam -turnauksen pääsarjassa Australian avoimissa 2018 saatuaan pääsarjaan villin kortin. Hän hävisi karsintojen ratkaisevalla kierroksella Viktorija Golubicille, mutta sai villin kortin Margarita Gasparjanin vetäytymisen ansiosta.
Aiheesta muualla

Bernarda Pera WTA:n sivuilla (englanniksi)
Bernarda Pera ITF:n sivuilla (englanniksi)
Berklee College of Music

Berklee Performance Center -rakennus kuvattuna Boylston Streetiltä.
Berklee College of Music on Bostonissa, Massachusettsissa sijaitseva vuonna 1945 perustettu yksityinen musiikkiopisto. Koulussa on noin 4 100 oppilasta ja 520 henkilökuntaan kuuluvaa. Koulun lukukausimaksu on noin 20 000 dollaria vuodessa. Koulun tutkinnot kestävät neljä vuotta. Neljäsosa oppilaista on ulkomaalaisia ja samoin neljäsosa naisia.
Berkleen perusti Lawrence Berk nimellä Schillinger House of Music. Vuonna 1954 Berk muutti nimen Berklee School of Musiciksi poikansa Lee Berkin mukaan. Koulu sai college-oikeudet vuonna 1973 ja muutti samalla nimensä Berklee College of Musiciksi. Koulun perustamisen aikaan käytännössä kaikki muut musiikkiopistot tarjosivat ainoastaan klassisen musiikin koulutusta. Berklee päätti alusta asti keskittyä pop- ja rockmusiikin sekä jazzin opetukseen.
Kuuluisia oppilaita

Chick Corea, jazzpianisti
Gavin DeGraw, muusikko
Al DiMeola, kitaristi
Raoul Björkenheim, jazzkitaristi
Jan Hammer, jazzpianisti
Quincy Jones, levytuottaja ja muusikko
Eero Koivistoinen, saksofonisti
Aimee Mann, laulaja-lauluntekijä
John Mayer, laujala-lauluntekijä ja kitaristi
Pat Metheny, kitaransoiton professori
John Myung, Dream Theaterin basisti
John Petrucci, Dream Theaterin kitaristi
Mike Portnoy, Dream Theaterin rumpali
Heikki Sarmanto, säveltäjä, pianisti
Howard Shore, säveltäjä
Jukka Syrenius, kitaristi, laulaja ja säveltäjä
Steve Vai, kitaristi
Joe Zawinul, jazzpianisti
Aiheesta muualla

Kuvia tai muita tiedostoja aiheesta Berklee College of Music Wikimedia Commonsissa
Bernard le Bovier de Fontenelle

| Bernard le Bovier de Fontenelle |
| --- | --- |
 Bernard le Bovier de Fontenelle
Henkilötiedot
Syntynyt: 11. helmikuuta 1657 Rouen, Ranska
Kuollut: 9. tammikuuta 1757 (99 vuotta) Pariisi, Ranska
Kansalaisuus:  Ranska
Ammatti:  asianajaja, kirjailija
Kirjailija
Äidinkieli: ranska
Kirjallinen suuntaus: valistus
Pääteokset:  Entretiens sur la pluralité des mondes
Aiheesta muualla
Löydä lisää kirjailijoitaKirjallisuuden teemasivulta
Bernard le Bouyer (Bovier) de Fontenelle (11. helmikuuta 1657 Rouen, Ranska – 9. tammikuuta 1757 Pariisi, Ranska) oli ranskalainen kirjailija.
Éléments de la géométrie de l’infini, 1727
Fontenellen tuotantoon kuuluu valistusajan varhaisin merkkiteoksiin kuuluva filosofinen Entretiens sur la pluralité des mondes (1686). Fontenelle nousi suosioon aikansa sivistyneistön keskuudessa. Pitkäikäinen Fontenelle kuoli Pariisissa kuukautta ennen kuin olisi täyttänyt sata vuotta.
Histoire des oracles
Fontenelle sai kasvatuksensa jesuiitoilta. Hän vaihtoi aloittamansa asianajajanuran kirjalliseen. Ensin hän yritti Pariisissa traagisena ja paimenrunoilijana, mutta saavutti menestystä vasta Lukianoksen tyyliin kirjoitetuilla dialogeillaan Dialogues des Morts (1683). Oikean alansa hän kuitenkin löysi vasta ruvetessaan oppineen ja sivistyneen maailman välittäjäksi. Teos Entretiens sur la Pluralité des Mondes (1686) oli ensimmäinen onnistunut yritys yleistajuisesti esittää Kopernikuksen, Galilein ja Descartesin oppeja.
Teos Histoire des oracles (1687) oli sivistyneitä varten tehty hollantilaisen oppineen Antonius van Dalen kirjan muokattu versio, jossa Fontenelle joutui ristiriitaan kirkon kanssa. Tässä oli alku ironis-leikilliseen ja historialliseen kritiikkiin, joka nojaa uudenaikaisen luonnontieteen perustuksiin. Markiisitar de Lambert'n suuntaamääräävissä hienon maailman salongeissa Fontenellella oli suuri vaikutusvalta.
Vuonna 1691 Fontenellesta tuli Akatemian jäsen, ja hän kuului myös Académie des Inscriptions et Belles-Lettresiin. Vuodesta 1699 hän oli Ranskan tiedeakatemian pysyvä sihteeri. Vuosina 1708 ja 1719 hän julkaisi Éloges des académiciens, joilla hän pani alkuun akateemisten ylistyspuheiden, niin sanottujen elogien perinteen. Hänen kootut teoksensa Œuvres complètes ilmestyivät 1758. Jérôme Lalande julkaisi ne selityksineen 1790.
Aiheesta muualla

Anto Leikola, Fontenelle, vuosisatansa tiedonjulkistaja, Tieteessä tapahtuu 8/2008
Fontenelle, University of St Andrews, Scotland (englanniksi)
Büchelin lentotukikohta

Büchelin lentotukikohta on Saksan ilmavoimien lentotukikohta Büchelissä, joka sijaitsee lähellä Cochemia ja noin 70 kilometrin päässä Yhdysvaltain ilmavoimien Spangdahlemmin lentotukikohdasta. Tukikohtaan on sijoitettu Taktisches Luftwaffengeschwader 33 (TaktLwG 33) ja Yhdysvaltain ilmavoimien 702nd Munitions Support Squadron (702 MUNSS). Aiemmin tukikohtaan oli sijoitettuna 7501 MUNSS.
TaktLwG 33:n kalustona ovat olleet vuodesta 1985 alkaen Panavia Tornadot, joilla kyetään pudottamaan 702 MUNSS:n varastoimia ja ylläpitämiä B61-ydinpommeja. Osana Naton ydinaseiden jakopäätöstä pommeissa on kaksinkertainen varmistus eli niiden käyttöön tarvitaan samanaikainen lupa sekä Saksalta että Yhdysvalloilta. Lentotukikohta on ollut vuodesta 2007 alkaen Saksan ainoa ydinasevarasto.
Peugeot 206 WRC

| Peugeot 206 WRC |
| --- | --- |
 Juuso Pykälistö ja Peugeot 206 WRC Ruotsin rallissa vuonna 2003.
Yleiset tiedot
Luokka:  World Rally Car
Talli:  Peugeot, Bozian
Valmistaja:  Peugeot
Teknisiä tietoja
Polttoaine:  polttoainetankki: 85 litraa
Moottori:  4-sylinterinen turboahdettu, 1 997,5 cm3
Voimansiirto:  6-vaihteinen X-Trac-sekventaalivaihteisto
Massa:  1 230 kg
Pituus:  4 005 mm
Leveys:  1 770 mm
Korkeus:  1 370 mm
Akseliväli:  2 468 mm
Vetotapa:  neliveto
Teho:  300 hv, 5 250 rpm
Vääntö:  535 Nm
Kilpailuhistoria
Debyytti:  Korsikan ralli 1999
Valmistajien maailmanmestaruuksia:  3 (2000, 2001, 2002)
Kuljettajien maailmanmestaruuksia:  2 (2000, 2002)
Peugeot 206 WRC on Peugeot Sportin World Rally Car -sääntöjen mukainen auto. Tavallinen Peugeot 206 oli alle FIA:n määräämän minimipituuden 4000 mm, mutta Peugeot valmisti 2500 kappaletta 'GT'-mallia, jossa isommat etu- ja takapuskurit pidensivät auton pituutta 4005 millimetriin.
206 WRC tuotiin mukaan rallin MM-sarjaan kaudella 1999. Ensiesiintyminen tapahtui Korsikan rallissa. Tallipäällikkönä toimi italialainen Corrado Provera. Peugeot 206 WRC oli jo silloin nopea, mutta vielä varsin epäluotettava. Kaudella 2000 Marcus Grönholmin johdolla talli vei merkkimestaruuden ja Grönholm kuljettajien mestaruuden 206 WRC:llä. Gilles Panizzi puolestaan ajoi monia voittoja asfaltilla kausilla 2000–2003.
Kautta 2001 leimasivat lukuisat tekniset viat, ja talli onnistui lopulta niukasti jättämään Fordin hopealle merkkimestaruussarjassa, mutta kuljettajien mestaruus karkasi Subarun Richard Burnsille.
Kausi 2002 oli mallin loistokkain. Grönholm otti uransa toisen mestaruuden, ja Peugeot vei taas merkkimestaruuden. Grönholm oli ylivoimainen, mutta Petter Solberg ja Carlos Sainz veivät pronssiset mitalit 206 WRC:llä ajaneiden Richard Burnsin ja Harri Rovanperän nenän edestä.
Kausi 2003 sujui hienosti aluksi, mutta sittemmin auton tekniset viat ja kuljettajien virheet veivät merkkimestaruuden ulottumattomiin. Citroën voitti merkkimestaruuden Xsara WRC:llä ja Petter Solberg kuljettajien tittelin. Paras 206-kuljettaja MM-sarjassa oli Burns. Kaudeksi 2004 Peugeot päätti korvata 206:n uudella Peugeot 307 WRC:llä. Se osoittautui kuitenkin pettymykseksi, eikä voittoja tullut kuin kolme kappaletta kausilta 2004 ja 2005. Merkkimestaruus meni molempina kausina Citroënille.
Peugeot 206 WRC ei silti poistunut rallipoluilta, vaan sitä ovat käyttäneet monet yksityistallit. Yksityistiimeissä 206:lla ovat ajaneet muun muassa Didier Auriol, Daniel Carlsson ja Bruno Thiry.
Aiheesta muualla

Kuvia tai muita tiedostoja aiheesta Peugeot 206 WRC Wikimedia Commonsissa
Bøur

| Bøur |
| --- | --- |
 Kylä kuvattuna 2014
 Bøurin sijainti kartalla
Maa:   Tanska
Erityisalue:   Färsaaret
Kunta:  Sørvágur
Väkiluku:  71
Infobox OKVirheellinen NIMI-arvo: 
Bøur on Färsaarilla, Vágarin saarella, sijaitseva kylä. Ensimmäiset maininnat Bøurin kylästä ovat peräisin 1350-luvulta, mutta asutusta kylän alueella on todennäköisesti ollut jo aiemmin. Nykyään kylän asukasluku on 71 ja suurin osa saa elantonsa maataloudesta.
Kylässä sijaitsee pieni kirkko, josta ensimmäiset maininnat ovat vuodelta 1710, mutta kirkko on todennäköisesti vanhempi. Nykyinen kirkko on vuodelta 1865.
Bathurst (Australia)

| Bathurst |
| --- | --- |

Valtio:  Australia
Osavaltio:  Uusi Etelä-Wales
Perustettu:  1815
Pinta-ala:  
 – Kokonaispinta-ala:  53,1 km²
Korkeus:  650 m
Väkiluku (2016):  33 581
 – Väestötiheys:  632 as./km²
Infobox OKVirheellinen NIMI-arvo: 
Bathurst on kaupunki Australiassa, Uuden Etelä-Walesin osavaltiossa. Kaupungissa oli 33 581 asukasta vuoden 2016 väestönlaskennassa, ja se sijaitsee noin 200 kilometriä Sydneystä luoteeseen. Kaupunki perustettiin vuonna 1815. Aluksi sen väestönkasvu oli hidasta, mutta kaupunki alkoi kasvamaan 1850-luvulla, kun sen lähistöltä löytyi kultaa. Kaupungin asukkaiden ikien mediaani oli 35 vuonna 2016. Kaupungin Mount Panorama Circuit –moottoriradalla ajetaan vakio- ja kilpa-autojen kestävyyskisoja, muun muassa Bathurstin 12 tunnin ajoja ja Bathurst 1000.
Aiheesta muualla

Kuvia tai muita tiedostoja aiheesta Bathurst (Australia) Wikimedia Commonsissa